جمهور باشقانی رجب طیب اردوغانلا آلمانیا باش ناظیری آنگلا مرکل آراسیندا ویدئوکنفرانس فورماتیندا گؤروش اولوب.
جمهور باشقانلیغی مطبوعات خیدمتی‌نین معلوماتینا گؤره، لیدرلر ایکی اؤلکه آراسینداکی علاقه‌لر و تورکیه-آوروپا بیرلیگی اساس اولماقلا، بولگه سل مسئله‌لرله باغلی موذاکیره‌لر آپاریب‌لار.
جمهور باشقانی اردوغان تورکیه-آوروپا بیرلیگی علاقه‌لری‌نین مثبت ایستیقامتده اینکیشافینا قرارلی اولدوق‌لارینی ایفاده ائده‌رک، مارس دا کئچیریله‌جک زیروه توپلانتی‌سینا حاضیرلیق سوره جی اوچون دانیشیق‌لارین آرتیریلاراق و تکنیکی طرف‌لرین حل ائدیلمه‌سی‌نین واجیب‌لیگینی وورغولاییب.
آوروپا بیرلیگی-نین تورکیه-‌یه عدالت‌لی و یاپیجی یاناشماسی‌نین ایکی طرفین ده ماراغینا اولدوغونو قئید ائدن دؤولت باشچی‌سی 18 مارس راضیلاشماسی‌نین (دوزنسیز موهاجیرلرین قبولو موقابیلینده تورکیه وطنداش‌لاری‌نین ویزا‌دان آزاد اولونماسی) آکتواللاشدیریلماسی اوچون واجیب اولان آدیم‌لارین آتیلماسینی دیله گتیریب.
پرزیدنت اردوغان پورتوقالیانین نؤوبتی صدرلیگی باشا چاتمامیش بیر تورکیه-آوروپا بیرلیگی زیروه ییغینجاغی کئچیریلمه‌سینه دایر گؤزلنتی‌سینی ده ایفاده ائدیب.
